ธ.กลางบราซิลมีมติคงดอกเบี้ยที่ 14.25% คาดเงินเฟ้อมีแนวโน้มสูงเกินเป้า
ธ.กลางบราซิลมีมติคงดอกเบี้ยที่ 14.25% คาดเงินเฟ้อมีแนวโน้มสูงเกินเป้า
26 พ.ย. 2558

คณะกรรมการกำหนดนโยบายของธนาคารกลางบราซิลมีมติคงอัตราดอกเบี้ยนโยบายที่ระดับ 14.25% ในการประชุมวันนี้ โดยธนาคารกลางได้คงอัตราดอกเบี้ยที่ระดับดังกล่าวในการประชุม 3 ครั้งติดต่อกัน นับตั้งแต่สิ้นเดือนมิ.ย.เป็นต้นมา
ธนาคารกลางบราซิลระบุว่า ปัจจัยที่ทำให้ธนาคารกลางตัดสินใจคงอัตราดอกเบี้ยในวันนี้ มาจากการพิจารณาแนวโน้มอัตราดอกเบี้ยและเศรษฐกิจมหภาค โดยคาดว่าอัตราเฟ้อจะเพิ่มขึ้นสูงกว่าเป้าหมายในปีนี้และปีหน้า ขณะที่เป้าหมายเงินเฟ้อของทั้งสองปีนั้น อยู่ที่ระดับ 4.5%
ส่วนในการประชุมเมื่อเดือนต.ค.ที่ผ่านมานั้น คณะกรรมการกำหนดนโยบายของธนาคารกลางบราซิลระบุว่า อัตราดอกเบี้ยนโยบายควรจะตรึงอยู่ที่ระดับ 14.25% ต่อไปอีกเป็นเวลานานขึ้น สำนักข่าวซินหัวรายงาน